Iona Fyfe

**Iona Fyfe** (amụrụ na 16 Jenụwarị 1998) bụ onye Scotland na-agụ egwu ọdịnala si Huntly, Aberdeenshire . N'afọ 2016, ọ bụ onye rutere n'ógó nke abụọ maka BBC Radio 2 Young Folk Award nakwa, na 2017 na 2021, ọ bụ onye ruru n'ógó nke mbụ ihe nrite maka BBC radio Scotland Young Traditional Musician award.

N'afọ 2018, o ritere ihe nrite "onyw na-agụ egwu n'asụsụ Scots nke afọ ahụ" na MG ALBA Scots Trad Music Awards. N'afọ 2019, o ritere "Onye ntorobịa na-asụ asụsụ Scots nke afọ ahụ" na ihe nrite maka asụsụ Scots) nke mbụ ya, merie "onye na-eme ngosi egwu nke afọ ahụ" na 2020 Awards, yana "Scots Speaker o The Year" na 2021 Awards.

Ọ rịọla maka nkwado gọọmentị maka Asụsụ Scots, na-arịọ Spotify ka ọ gbakwunye Scots na ndepụta asụsụ ha.

Fyfe bụ onye nduzi mba nke òtù egwu na uri ọdịnala ma na-eje ozi dị ka onye òtù kọmitii nke ndị egwu nke Scotland . 

N'ọnwa Nọvemba 2024, a họpụtara Fyfe dị ka onye isi nke Mahadum Aberdeen wee were ọnọdụ ahụ ga-ewe afọ atọ na Jenụwarị 2025. 

## Akụkọ ndụ
A mụrụ Fyfe na 16 Jenụwarị 1998 ma zụlite ya na Huntly. Ọ malitere ịmụ uri n'Asụsụ Doric nke Scotland mgbe ọ bụ nwatakịrị. Ọ nọrọ ọtụtụ oge n'oge ọ bụ nwata na-eso ndị na-agba ịnyịnya dịka Jock Duncan, Joe Aitken, na Geordie Murison, ndị Fyfe weere dị ka "ezinụlọ nkuchi" ya. Mgbe ọ gụsịrị abụ ọdịnala na egwu ịnyịnya, Fyfe gara nnyocha iji sonye na Royal Conservatoire nke Scotland mgbe ọ dị afọ iri na isii, a nabatara ya. Ọ gụsịrị akwụkwọ na 2019 na akara ugo mmụta nke mbụ n'isi ọmụmụ egwu ọdịnala. 

Fyfe bụ onye ọrụ nzisa ozi nke òtù nkwado asụsụ Scots bụ Oor Vyce, ma na-ekwukarị banyere ime ka Scots bụrụ "asụsụ iwu kwadoro".    Ọrụ ya n'ịkwalite asụsụ Scots nwetara onyinye site na Scots Language Awards n'afọ 2019, 2020 na 2021.

## Egwú
Fyfe na-abụ abụ n'asụsụ Bekee na n'asụsụ Doric Scots, ma na-asụgharị abụ Bekee gaa n'asụsụ Doric. Ọ bụ onye òtù mmadụ atọ na-agụ egwu bụ Iona Fyfe. A na-akpọ egwu ya na BBC Radio Scotland, BBC Radio 2, na BBC Radio nan Gàidheal. Nhọrọ mba ya na ọdịda anyanwụ sitere na mkpali nke Jane Turriff, onye si n'ebe ugwu ọwụwa anyanwụ Scotland wee dekọọ abọm nke mba na mkpuchi ọdịda anyanwụ.

Abọm mbụ ọ gụrụ naanị ya, Away From My Window, ka ya na ndị omenkà ndị ọzọ dị iche iche so dekọọ, dị ka Tim Edey na Luc McNally.

Na Disemba 2020, Fyfe wepụtara nsụgharị ya n'asụsụ Scots nke egwu EkeresimesiChristina Rossetti gụrụ, In the Bleak Midwinter .  Mgbe ọ na-enweghị ike ịhọrọ Scots dị ka asụsụ maka metadata nke egwu ya, ọ rịọrọ n'ihu ọha ka ụlọ ọrụ mbugo egwu n'ịntanetị bụ Spotify ka ọ gbakwunye Scots na asụsụ ndị dị iji kọwaa egwu ndị a na-ebugo. Na Machị 2021, Spotify gbakwunyere Scots na ndepụta asụsụ ha.

N'afọ 2016, Fyfe bụ onye rutere n'ógó nke abụọ na BBC Radio 2 Young Folk Award .  N'afọ 2017 na 2021, o ruru n'ógó nke mbụ na BBC Radio Scotland Young Traditional Musician award. N'afọ 2017 kwa, ọ ritere ihe nrite Molloy.  N'afọ 2018, o ritere ihe nrite "Onye na-abụ abụ nke afọ ahụ" na MG ALBA Scots Trad Music Awards.

Na Jenụwarị 2021, Fyfe bịanyere aka n'akwụkwọ mkpesa na-emegide atụmatụ gọọmentị UK iji wepụ ndị egwu ọkachamara na ndepụta ha nke aha ndị ọrụ ha nyere ikike ịbanye na EU na-enweghị visa, na-ekwu na atụmatụ ahụ ga-eme ka ime njem na gburugburu Europe "bụrụ nke ga-adị óké ọnụ nke ukwuu".  

N'ọnwa Eprel 2021, Fyfe wepụtara nsụgharị nke "The Northern Lights", ukwe na-abụghị nke gọọmentị kwadoro nke òtù egwuregwu bọọlụ Aberdeen F.C., mgbe klọb ahụ nyere ya ọrụ.

## Ndọrọ Ndọrọ Ọchịchị
Fyfe na-akwado mba Scotland nweere onwe ya. "N'echiche nke m, Scotland kwesịrị ịbụ mba nweere onwe ya, ọ bụghị n'okpuru ọchịchị ndị eze," ka o kwuru. "Anyị kwesịrị inwe onye isi ala a họpụtara nke ọma. N'ịbụ onye si Aberdeenshire, a ghọtara m kpamkpam ihe na-adọrọ mmasị na aghụghọ nke ezinụlọ eze, mana enweghị m ike iguzoro ma kwado nke a ebe ọtụtụ ezinụlọ dị na mpaghara ahụ na-agba mbọ ibi ndụ. Ọchịchị eze bụ ihe mgbe ochie ma ọ bụghị ihe kwesịrị ekwesị. "

## Nkọwapụta Egwu Ndị Ọ Kụrụ
Fyfe ewepụtala abọm abụọ na EP abụọ nke egwu ya. 

**2015:** The First Sangs **2016:** East EP **2018:** Away From My Window (Cairnie Records)  **2019:** Dark Turn of Mind (Cairni Records) 

## Ihe Nrite
**2017** - Ihe nrite Molloy
**2018** - Onye Scotland na-agụ egwu nke afọ ahụ - MG ALBA Scots Trad Music Awards
**2019** - Onyw Ntorobịa na-asụ asụsụ Scots nke afọ ahụ  - Scots Language Awards
**2020** - Onye Scots na-eme ngosi egwu nke afọ ahụ  - Scots Language Awards

## Njikọ Mpụga

* Official website 
* Ajụjụ ọnụ na Iona Fyfe
* The Northern Lights bụ nke Iona Fyfe bụrụ

## Edensibịa

Otú:Mmadụ ndi di ndụ
Otú:Articles with hCards
Otú:Short description is different from Wikidata
Otú:Articles with short description
Otú:Pages with unreviewed translations